ድርጅቱ አዲስ የአገልግሎት ዋጋ ማሻሻያ አደረገ
አዲስ አበባ ፤ሐምሌ 3/ 2005 (ዋኢማ) – የኢትዮጵያ የባህር ትራንስፖርትና ሎጅስቲክ አገልግሎት ድርጅት እየሰጠ ባለው የባህር ትራንስፖርት አገልግሎት ክፍያ ላይ በአማካይ ከ6 እስክ 8 በመቶ የሚደርስ የዋጋ ቅናሽ ማድረጉን አስታወቀ፡፡የድርጅቱ የሺፒንግ ዘርፍ ምክትል ዋና ሥራ አስፈጻሚ ዋና ኢንጂነር አለሙ አምባዬ ዛሬ ለጋዜጤኞች በሰጡት ማግለጫ ላይ እንዳመለከቱት የዋጋ ማሻሻያው የተደረገው በዋናነት በዓለም አቀፍ ደረጃ በዘርፉ የሚታየውን የዋጋ መውረድ መሰረት በማድረግ ነው፡፡የዋጋ ማሻሻያው እንድ አውሮፕያውያን አቆጣመር ከሐምሌ 1/2013 ጀምሮ ተግባራዊ የሆነ ሲሆን በዓለም ላይ ያለውን ዋጋ መሰረት በማድረግ በየሶስት ወሩ ክለሳ እንደሚደረግበት ሥራ አስፈጻሚው ተናግረዋል፡፡አዲስ በተደረገው የዋጋ ማሻሻያ መሰረት ባለ 20 ጫማ ኮንቴነር ላይ የ6 በመቶ ባለ 40 ጫማ ኮንቴር ላይ ደግሞ የ8 በመቶ ቅናሽ መደረጉን ዋና ኢንጂነር አለሙ እስረድተዋል፡፡እንደ ዋና ሥራ አስፈጻሚው ገለጻ የዋጋ ማሻሻያው የአገሪቱን አስመጪና ላኪዎች ብሎም ኅብረተሰቡን በከፍተኛ ደረጃ ተጠቃሚ ያደርጋል፡፡